b'\n_START_ARTICLE_\nPonarejanje osebnih dokumentov\n_START_SECTION_\nSistemati\xc4\x8dni napadi\n_START_PARAGRAPH_\nKombinacija ve\xc4\x8d visoko-varnostnih re\xc5\xa1itev kot je recimo biometrika in dobro izu\xc4\x8deni in\xc5\xa1pektorji za odkrivanje ponarejenih dokumentov, so lahko izjemno u\xc4\x8dinkoviti pri prepre\xc4\x8devanju preproste izdelavnih ponarejenih dokumentov. Tako namesto drage specializirane opreme, ki je potrebna za izdelavo la\xc5\xbenih dokumentov, je morda mnogo bolj ekonomi\xc4\x8dno proizvesti \xe2\x80\x98\xe2\x80\x99pristno ponarejen\xe2\x80\x99\xe2\x80\x99 dokument, ki je popolnoma legitimen vendar vsebuje la\xc5\xbene informacije. Eden izmed na\xc4\x8dinov kako je to narejeno je ta, da se uradnemu organu predstavi la\xc5\xbene poverilnice, ki jih nato potrdijo z izdajo novega dokumenta. Na ta na\xc4\x8din so lahko la\xc5\xbene identitete in poverilnice v obtoku dalj\xc5\xa1e \xc4\x8dasovno obdobje._NEWLINE_\xc5\xa0e preprostej\xc5\xa1i na\xc4\x8din, ki ga uporabljajo za izdelavo la\xc5\xbenih poverilnic, so vpleteni uradniki, ki se jih s podkupovanjem ali ustrahovanjem pregovori v to, da izdajajo dokumente z la\xc5\xbenimi poverilnicami. Ta metoda je lahko prav tako zdru\xc5\xbeena tudi s postopkom, ki je omenjen zgoraj._NEWLINE_Korupcijo v procesu izdaje osebnih dokumentov je te\xc5\xbeko prepre\xc4\x8diti, saj se ekonomske spodbude za korupcijo ve\xc4\x8dajo, ko se pove\xc4\x8da vrednost poverilnic. To dr\xc5\xbei predvsem v primerih la\xc5\xbenih identifikacijskih kartic, ki v enem dokumentu zdru\xc5\xbeujejo ve\xc4\x8d funkcij in za dokumente, ki so izdani v ve\xc4\x8djem \xc5\xa1tevilu, kjer je v procesu preverjanja vklju\xc4\x8denih ve\xc4\x8d tiso\xc4\x8d ljudi. To ustvari ve\xc4\x8djo verigo ljudi in s tem potencial za korupcijo._NEWLINE_Prepoznavanje \xe2\x80\x9cpristno ponarejenega\xe2\x80\x9d dokumenta predstavlja te\xc5\xbeak in dolg postopke; ker je tak ponaredek pravzaprav legitimen dokument, ki bo prestal vse mo\xc5\xbene teste za odkrivanje ponarejenih dokumentov. Za zaznavanje tak\xc5\xa1nih ponaredkov je potrebno izvesti pregledovanje preteklosti posameznika, da se lahko potrdi legitimnost informacij navedenih na dokumentu. Dandanes se vozni\xc5\xa1ka dovoljenja in identifikacijske kartice preverjajo s skeniranjem magnetnega traku na zadnji strani dovoljenja ali izkaznice ali pa z uporabo ultravijoli\xc4\x8dne lu\xc4\x8di, ki prika\xc5\xbee podobe na identifikacijskih karticah, ki so bile natisnjene s strani vlade in so vidne le pod ultravijoli\xc4\x8dno lu\xc4\x8djo.'